smcproject/ml-wiki-sentences huggingface dataset:
ഇതിന് പ്രത്യേകം പമ്പ് അഥവാ സ്മാർത്തന്റെ കല്പന ആവശ്യമാണ്.
ഇതുമായി ശുചീന്ദ്രത്ത് കൈമുക്കൽ ചടങ്ങ് നടത്തി അതിൽ വിജയിച്ചാൽ അവരെ കുറ്റാരോപണത്തിൽ നിന്ന് വിമുക്തമാക്കിയിരുന്നു.
കേരളീയസമൂഹം അതിന്റെ അപരിഷ്കൃതത്വത്തിൽനിന്നു നവോത്ഥാനത്തിലേക്കു കുതിച്ചുകൊണ്ടിരുന്ന ഒരു കാലത്താണ് താത്രിക്കുട്ടിയുടെ സ്മാർത്തവിചാരം നടന്നത്.
1903 -ൽ ശ്രീനാരായണ ഗുരുവിന്റെ നേതൃത്വത്തിൽ എസ്.എൻ.ഡി.പി. -യും 1905 -ൽ അയ്യങ്കാളിയുടെ നേതൃത്വത്തിൽ സാധുജന പരിപാലന സംഘവും രൂപവത്കരിച്ചു കഴിഞ്ഞിരുന്നു.
ഇന്നത്തെ ചുറ്റുപാടിൽ ചിന്തിക്കുമ്പോൾ വിചിത്രം എന്നു തോന്നുന്ന പല രീതികളോടെയുമാണ് സ്മാർത്തവിചാരത്തിൽ വിചാരണ നടന്നിരുന്നത്.
അഞ്ചാം പുരയിലെ കതകിനു മറവിൽ നിൽ‌ക്കുന്ന ‘സാധനത്തോട്’ സ്മാർത്തൻ ചോദ്യങ്ങൾ ചോദിക്കുകയും അതിനു ദാസി വഴി മറുപടി നൽകുകയുമാണ് രീതി.
‘പട്ടശ്ശൻ‌മാർ’ എന്നു വിളിക്കപ്പെട്ട സ്മാർത്തൻ‌മാർ പാരമ്പര്യമായിത്തന്നെ ഇത്തരം കുറ്റവിചാരണകളിൽ പരിശീ‍ലനം നേടിയവരായിരുന്നു.
എന്നാൽ പലപ്പൊഴും ‘സാധനത്തെക്കൊണ്ട്‘ കുറ്റം സമ്മതിപ്പിക്കുന്നതുവരെയേ വിചാരണ നീണ്ടിരുന്നുള്ളൂ. ചിലപ്പോൾ ദിവസങ്ങളും മാസങ്ങളോളവും വേണ്ടി വന്നേയ്ക്കാം. കുറ്റം സമ്മതിപ്പിക്കാൻ ദണ്ഡനമുറകൾ സ്വീകരിച്ചിരുന്നതിനെക്കുറിച്ച് വില്യം ലോഗന്റെ മലബാർ മാന്വലിൽ വിവരിക്കുന്നുണ്ട്. ആരോപണവിധേയ കുറ്റം സമ്മതിക്കുകയും കൂട്ടുപ്രതികളെക്കുറിച്ച് തെളിവുസഹിതം വിളിച്ചുപറയുകയും ചെയ്താൽ തെളിവുകൾ വിശകലനം ചെയ്ത് ‘സാധന’ത്തോടൊപ്പം പ്രതികളെയും സമുദായത്തിൽനിന്ന് ഭ്രഷ്ട് കൽപ്പിച്ചു പുറത്താക്കും.
നവോത്ഥാന കാലത്തിനു മുമ്പുതന്നെ കേരളത്തിലെ കീഴാളസമുദായങ്ങൾ മിക്കതും സ്ത്രീക്കു കൂടി പ്രാമുഖ്യമുള്ള കുടുംബവ്യവസ്ഥകളെ സ്വീകരിച്ചിരുന്നെങ്കിലും സവർണ്ണ സമുദായങ്ങളിൽ പുരുഷാധിപത്യം ശക്തമായിരുന്നു.
ഓരോ ഇല്ലത്തും മൂസ്സാംബൂരി എന്നറിയപ്പെടുന്ന മൂത്ത നമ്പൂതിരിക്കു മാത്രമേ വിവാഹത്തിനു അനുവാദമുണ്ടായിരുന്നുള്ളൂ.
അനുജന്മാർ അമ്പലവാസി ഭവനങ്ങളിലും നായർ തറവാടുകളിലും സംബന്ധവുമായി കഴിഞ്ഞു.
മൂസാമ്പൂരിമാർ പ്രായവും അവശതയും വകവെക്കാതെ എട്ടും പത്തും വേട്ടു.
തൊണ്ണൂറ് കഴിഞ്ഞ വൃദ്ധന് 15 കഴിയാത്ത വധു എന്നതു അക്കാലത്ത് ഒരു പുതിയ കാര്യമായിരുന്നില്ല.
നമ്പൂതിരി സമുദായത്തിലെ ഈ കീഴ്വഴക്കം മൂലം വൈവാഹികമോ ലൈംഗികമോ ആയ ജീവിതാനുഭവങ്ങളെ സംബന്ധിച്ചിടത്തോളം അവരിലെ പുരുഷന്മാർക്കും സ്ത്രീകൾക്കുമിടയിൽ ഭീമമായ അന്തരം നിലനിന്നിരുന്നു.
പല അന്തർജ്ജനങ്ങളും ആജീവനാന്തം കന്യകകളായിത്തന്നെ തുടരുവാനും നിർബന്ധിതരായിരുന്നു.
ഘട്ടങ്ങൾ ദാസീവിചാരം സാധനത്തെ അഞ്ചാം‌പുരയിലാക്കൽ സ്മാർത്തവിചാരം സ്വരൂപം ചൊല്ലൽ ഉദകവിച്ഛേദനം ശുദ്ധഭോജനം
എന്നീ ആറുഘട്ടങ്ങളും കുറ്റക്കാരിൽ പുരു‍ഷന്മാർ കുറ്റം നിഷേധിക്കുന്ന പക്ഷം ശുചീന്ദ്രത്ത് കൈമുക്കൽ (തിളച്ച നെയ്യിൽ) അതിൽ ദോഷം ഇല്ലെന്ന് കണ്ടാൽ ശുദ്ധിപത്രം കൊടുക്കുകയും ചെയ്യുമായിരുന്നു.
ദാസീവിചാരം
ദാസീവിചാരം എന്നത് കളങ്കമുണ്ടെന്ന് ശങ്കിക്കുന്ന അന്തർജ്ജനത്തിന്റെ പരിചാരികയെ ചോദ്യം ചെയ്യലാണ്.
ഇതിനായി ശങ്കയും തുമ്പും അഥവാ തെളിവ് ആദ്യം ഉണ്ടായിരിക്കണം.
ദാസി വൃഷലി എന്നും അറിയപ്പെടുന്നു.
സ്മാർത്തവിചാര‍ വിധിയനുസരിച്ച് ഒരു അന്തർജനം കളങ്കപ്പെട്ടു എന്ന് പരാതിയുണ്ടായാൽ ‘ദാസീവിചാരം’ നിശ്ചയിക്കാ‍ൻ ഗ്രാമസഭയിലെ പ്രാമാണിക നമ്പൂതിരിമാർക്കു അധികാരമുണ്ട്.
ദാസീവിചാരണയിൽ തന്റെ തമ്പുരാട്ടി പിഴച്ചുപോയി എന്ന് ദാസി ബോധിപ്പിച്ചാൽ പിന്നെ ഗ്രാമസഭയുടെ പ്രതിനിധി മഹാരാജാവിനെ നേരിട്ടുകണ്ട് വിവരം ധരിപ്പിക്കണം.
തുടർന്ന് രാ‍ജാവ് ഗ്രാമസഭ ‍‍‍‍‍‍വിളിച്ചുകൂട്ടാൻ പ്രാദേശിക സ്മാർത്തന് രേഖാമൂലം നിർദ്ദേശം നൽ‌കും.
അതോടെ സംശയിക്കപ്പെടുന്ന സ്ത്രീ സാധനം എന്നാണറിയപ്പെടുന്നത്, കൂടാതെ അവരെ സ്വന്തം വീട്ടിൽ നിന്നും മാറ്റിപാർപ്പിക്കുകയും ചെയ്യുന്നു.
സാധനത്തെ അഞ്ചാംപുരയിലാക്കൽ
വിചാരം നേരിടുന്ന പെണ്ണ് സാധനം എന്ന പേരിലാണ് അറിയപ്പെട്ടിരുന്നത്.
കുറ്റം നടന്നുവെന്ന് ദാസീവിചാരത്തിൽ ഉറപ്പായാൽ ‘സാധനത്തെ’ സ്വന്തം വീട്ടിൽനിന്ന് രാജഭടന്മാരുടെ കാവലുള്ള സുരക്ഷിതമായ ഒരിടത്തേക്കു മാറ്റും.
ഈ സ്ഥലം അഞ്ചാംപുര എന്നറിയപ്പെടുന്നു.
സാധനത്തിനെ മാനസികമായി തളർത്താനും പുറത്തു നിന്നുള്ള ഉപദേശങ്ങൾ തടയാനുമാണ് ഇത് ചെയ്യുന്നത്.
തുടർന്നുള്ള വിചാരണകൾ നടക്കുന്നത് അഞ്ചാംപുരയിൽ വെച്ചാണ്.
സ്മാർത്തവിചാരത്തിന്റെ വിചാരണക്കോടതിയായ ഇവിടെ വിചാരണയിൽ താല്പര്യമുള്ളവരെല്ലാം എത്തിച്ചേരും.
സ്മാർത്തൻ പുറത്തുനിന്ന് ചോദ്യങ്ങൾ ചോദിക്കുമ്പോൾ ദാസി വഴിയാണ് കതകിന്റെ മറവിൽ നിൽക്കുന്ന സ്ത്രീ (സാധനം) ഉത്തരം നൽകുക.
പ്രതി താമസിക്കുന്ന സ്ഥലത്തിനടുത്തുള്ള ഒരു ക്ഷേത്രത്തിലായിരിക്കും സഭ ചേരുന്നത്.
നാടുവാഴി നിയമിച്ചയക്കുന്ന ഒരാളായിരിക്കും നടപടിക്രമങ്ങൾ നിയന്ത്രിക്കുന്നത്.
വിചാരണക്ക് സ്മാർത്തനും, മീമാംസകർക്കും പുറമെ അകക്കോയ്മ എന്നറിയപ്പെടുന്നൊരു നമ്പൂതിരി കൂടിയുണ്ടായിരിക്കും.
പ്രതി താമസിക്കുന്ന വീട്ടിലേക്കു കയറുന്ന സ്മാർത്തനേയും കൂട്ടരേയും വൃഷലി  അഥവാ ദാസി വിലക്കുന്നു, ഇതിന്റെ കാരണമന്വേഷിക്കുന്ന സ്മാർത്തനോട് അകത്ത് ഒരാൾ ഉള്ളതുകൊണ്ടാണ് ഇതെന്നു വിശദീകരിക്കുന്നു.
കൃതൃമമായ ആശ്ചര്യത്തോടെ ഈ സ്ത്രീ ഇവിടെ എങ്ങനെ വന്നു എന്ന് സ്മാർത്തൻ വൃഷലിയോടു ചോദിക്കുന്നതോടെ, ദാസി കാരണം പറയുന്നു.
ഇവിടം മുതൽ സ്മാർത്തവിചാരം ആരംഭിക്കുന്നു.
സ്മാർത്തൻ
കുറ്റവിചാരണക്കു അവിടുത്തെ ഭരണാധിപന്റെ അനുമതി തേടിയിരിക്കണം.
നമ്പൂതിരി കുടുംബത്തിൽ നിന്നാണ് വിചാരണയുടെ അദ്ധ്യക്ഷനെ തിരഞ്ഞെടുക്കുന്നത്.
ഇദ്ദേഹമാണ് സ്മാർത്തൻ എന്നറിയപ്പെടുന്നത്.
പ്രതി താമസിക്കുന്ന വീട്ടിൽ എത്തുന്ന സ്മാർത്തൻ വിചാരണ ആരംഭിക്കുന്നു.
വാതിലിനു പിന്നിൽ മറഞ്ഞുനിന്ന്, മുഖം തുണിയാൽ മറച്ച് വേണം പ്രതി സ്മാർത്തന്റെ ചോദ്യങ്ങൾക്ക് മറുപടി പറയേണ്ടത്.
പ്രതി സ്മാർത്തനോട് നേരിട്ടു സംസാരിക്കാൻ പാടില്ല, പകരം പ്രതിയുടെ ഉത്തരങ്ങൾ വൃഷലിയുടെ ചെവിയിൽ വേണം പറയാൻ.
താത്രിക്കുട്ടിയുടെ സ്മാർത്ത വിചാരം
കേരളത്തിൽ നടന്ന  സ്മാർത്തവിചാരങ്ങളിൽ ഏറ്റവും വിവാദമായ ഒന്നായിരുന്നു നമ്പൂതിരി കുറിയേടത്ത് താത്രി അഥവാ കുറിയേടത്ത് സാവിത്രിയുടെ വിചാരം.
അതിനു മുൻപും പിൻപും സ്മാർത്തവിചാരങ്ങൾ പലതും ഉണ്ടായിട്ടുണ്ട് എങ്കിലും കേരളത്തിൽ വളരെ അധികം കോളിളക്കങ്ങൾ സൃഷ്‌ടിക്കുകയും, ഏറ്റവും അധികം ചർച്ച ചെയ്യപ്പെടുകയും ചെയ്ത സ്മാർത്തവിചാരമായിരുന്നു കുറിയേടത്തു താത്രിയുടെത്.
സ്മാർത്ത വിചാരണക്കൊടുവിലായി താത്രിയെ കുറ്റക്കാരിയെന്നു കണ്ടെത്തുകയും ഭ്രഷ്ട് കൽപ്പിച്ച് നാടുകടത്തുകയും ചെയ്തു.
ഇന്നത്തെ തൃശൂർ ജില്ലയിലെ തലപ്പിള്ളി താലൂക്കിൽ കൽപ്പകശേരി ഇല്ലത്തിലാണ് താത്രി ജനിച്ചത്.
പതിമൂന്നാം വയസ്സിൽ തലപ്പള്ളിയിലെ തന്നെ കുന്നംകുളം സമീപമായ ചെമ്മന്തിട്ടെ കുറിയേടത്തില്ലത്തിലെ രാമൻ നമ്പൂതിരിയുമായി വിവാഹിതയായി .
താത്രിയുടെ സ്മാർത്ത വിചാരത്തിനൊടുവിൽ താത്രിയും ഭർത്താവും അടക്കം 66 പേർക്ക് ഭ്രഷ്ടുണ്ടായി.
ഇവരിൽ ഒരാൾ മാത്രം- പ്രശസ്തനായ കഥകളി കലാകാരൻ കാവുങ്ങൽ പണിക്കർ - ഭ്രഷ്ട് നീക്കി നാട്ടിൽ തിരിച്ചെത്തി.
എം ടി വാസുദേവൻ നായരുടെ ‘ പരിണയം ’, മാടമ്പ് കുഞ്ഞുക്കുട്ടന്റെ ‘ഭ്രഷ്ട്’, ഷാജി എൻ കരുണിന്റെ ‘ വാനപ്രസ്ഥം ’, അരവിന്ദന്റെ ‘മാറാട്ടം’ തുടങ്ങി നിരവധി ഉദാത്ത സൃഷ്ടികൾ താത്രിക്കുട്ടിയുടെ സ്മാർത്തവിചാരം പ്രമേയമാക്കി.
എസ്. രാജേന്ദു രചിച്ച ' വള്ളുവനാട് ഗ്രന്ഥവരി 'യിൽ വള്ളുവക്കോനാതിരിമാരുടെ സ്മാർത്തവിചാരാധികാരത്തെക്കുറിച്ചും നിളാതീരത്തെ അനേകം വിചാരങ്ങളെക്കുറിച്ചും പഠനവിധേയമാക്കിയിരിക്കുന്നു.
കരിക്കാട് ഗ്രാമക്കാർക്കായിരുന്നു വള്ളുവനാട്ടിലെ സ്മാർത്തവിചാരാധികാരം.
അവലംബം ↑ {{ cite book }} : Cite has empty unknown parameter: | 1= ( help ) ↑ {{ cite book }} : Check date values in: | year= ( help ) ↑ {{ cite book }} : Check date values in: | year= ( help ) ↑ {{ cite book }} : Cite has empty unknown parameter: | 1= ( help ) ↑ {{ cite book }} : Cite has empty unknown parameter: | 1= ( help ) ↑ {{ cite book }} : Cite has empty unknown parameter: | 1= ( help )
സ്മാർട്ട് സിറ്റി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Smart_city
സ്മാർട്ട് സിറ്റി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സ്മാർട്ട് സിറ്റികൾ സ്മാർട്ട് സിറ്റി,കൊച്ചി - കമ്പനി സ്മാർട്ട് സിറ്റി,മാൾട്ട -കമ്പനി സ്മാർട്ട് സിറ്റി (മലയാളചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സ്മാർട്ട്ബുക്ക് ഇംഗ്ലീഷ് വിലാസം https://ml.wikipedia.org/wiki/Smartbook വിസ്ട്രോൺ പഴ്സ്ബുക്ക്, 1 ജിഗാഹെർട്സ് സ്നാപ്ഡ്രാഗൺ ആം(ARM) സിപിയു (ഏപ്രിൽ 2009).
2009 നും 2010 നും ഇടയിൽ നിർമ്മിച്ച ഒരു സ്മാർട്ട്‌ഫോണിന്റെയും നെറ്റ്ബുക്ക് കമ്പ്യൂട്ടറിന്റെയും ചില സവിശേഷതകൾ സംയോജിപ്പിക്കുന്ന ഒരു തരം മൊബൈൽ ഉപകരണമാണ് സ്മാർട്ട്ബുക്ക് .
5 മുതൽ 10 ഇഞ്ച് വരെ സ്‌ക്രീൻ വലുപ്പമുള്ള ലാപ്‌ടോപ്പ് പോലയോ ടാബ്‌ലെറ്റ് ശൈലിയിലോ എല്ലായ്പ്പോഴും ഓണായിരിക്കുക, ദിവസം മുഴുവൻ ബാറ്ററി ലൈഫ്, 3 ജി, അല്ലെങ്കിൽ വൈ-ഫൈ കണക്റ്റിവിറ്റി, ജിപിഎസ് (എല്ലാം സാധാരണയായി സ്മാർട്ട്‌ഫോണുകളിൽ കാണപ്പെടുന്നു) തുടങ്ങിയ സവിശേഷതകളോടെയാണ് സ്മാർട്ട്ബുക്കുകൾ പരസ്യം ചെയ്തത്.
ഫിസിക്കൽ അല്ലെങ്കിൽ സോഫ്റ്റ് ടച്ച്സ്ക്രീൻ കീബോർഡോഡുകൂടിയതോ ആകാം.
ഒരു ജർമ്മൻ കമ്പനി സ്മാർട്ട്ബുക്ക് ബ്രാൻഡിന് കീഴിൽ ലാപ്ടോപ്പുകൾ വിൽക്കുകയും പല രാജ്യങ്ങളിലും ഈ വാക്കിന്റെ വ്യാപാരമുദ്ര കൈവശം വയ്ക്കുകയും ചെയ്തു (യുണൈറ്റഡ് സ്റ്റേറ്റ്സ്, ചൈന, ജപ്പാൻ, അല്ലെങ്കിൽ ഇന്ത്യ പോലുള്ള ചില വലിയ വിപണികൾ ഉൾപ്പെടുന്നില്ല).
മറ്റുള്ളവരുടെ ഉൽപ്പന്നങ്ങൾക്ക് സ്മാർട്ട്ബുക്ക് എന്ന പദം ഉപയോഗിക്കുന്നത് തടയുകയും ചെയ്തു.
സ്മാർട്ട്ബുക്കുകൾ ഉൽ‌പാദനക്ഷമതയേക്കാൾ‌ കൂടുതൽ‌ വിനോദ ആവശ്യങ്ങൾ‌ക്കായി രൂപകൽപ്പന ചെയ്‌തിരിക്കുന്നതും സാധാരണയായി ഓൺലൈൻ ആപ്ലിക്കേഷനുകൾ‌ക്കൊപ്പം പ്രവർ‌ത്തിക്കുന്നതിന് ലക്ഷ്യമിടുന്നതുമാണ്.
വയർലെസ് ഡാറ്റാ പ്ലാനിനൊപ്പം മൊബൈൽ ഫോണുകൾ മൊബൈൽ നെറ്റ്‌വർക്ക് ഓപ്പറേറ്റർമാർ മുഖേന അവ സബ്‌സിഡിയായി വിൽക്കുമെന്ന് പ്രതീക്ഷിക്കപ്പെട്ടു.
ആൻഡ്രോയിഡ് ടാബ്‌ലെറ്റുകൾ, ഐപാഡ് എന്നിവപോലുള്ള ജനപ്രിയ ടാബ്‌ലെറ്റുകളുടെ വരവും പരമ്പരാഗത ഡെസ്‌ക്‌ടോപ്പ് കമ്പ്യൂട്ടറുകളുടെയും ലാപ്‌ടോപ്പിന്റെയും പ്രചാരം സ്മാർട്ട്‌ബുക്ക് കാലഹരണപ്പെടുവാൻ ഇടയാക്കി.
സ്നാപ്ഡ്രാഗൺ സാങ്കേതികവിദ്യയുടെ വിപണന വേളയിൽ 2009 മെയ് മാസത്തിൽ ക്വാൽകോം സ്മാർട്ട്ബുക്ക് ആശയം പരാമർശിച്ചു, ആ വർഷാവസാനം ഉൽപ്പന്നങ്ങൾ ഇറങ്ങി.
പ്രധാന സോഫ്റ്റ്‌വെയറുകൾ (പ്രത്യേകിച്ച്, അഡോബിന്റെ പ്രൊപ്രൈറ്ററി ഫ്ലാഷ് പ്ലെയർ) ആം(ARM) ആർക്കിടെക്ചറുമായി പൊരുത്തപ്പെടുത്തുന്നതിലെ ബുദ്ധിമുട്ടുകൾ 2010 ആദ്യ പാദം വരെ റിലീസുകൾ വൈകിപ്പിച്ചു.
സാധാരണ ഡെസ്ക്ടോപ്പ്, ലാപ്ടോപ്പ് കമ്പ്യൂട്ടറുകളിൽ കാണുന്നതിനേക്കാൾ കൂടുതൽ ഊർജ്ജക്ഷമതയുള്ള പ്രോസസ്സറുകളാണ് സ്മാർട്ട്ബുക്കുകൾ പ്രവർത്തിപ്പിക്കുന്നത്.
ആദ്യത്തെ സ്മാർട്ട്ബുക്കുകൾ ഗൂഗിളിന്റെ ആൻഡ്രോയിഡ് അല്ലെങ്കിൽ ക്രോം ഒ.എസ് പോലുള്ള ലിനക്സ് ഓപ്പറേറ്റിംഗ് സിസ്റ്റത്തിന്റെ വകഭേദങ്ങൾ ഉപയോഗിക്കുമെന്ന് പ്രതീക്ഷിച്ചിരുന്നു.
X86 പ്രോസസ്സറുകൾ ഉപയോഗിക്കുന്ന നിരവധി വലിയ ഉപകരണങ്ങളേക്കാൾ കൂടുതൽ ബാറ്ററി ലൈഫ് നേടാൻ ആം പ്രോസസർ അനുവദിക്കുമായിരുന്നു.
2010 ഫെബ്രുവരിയിൽ 163 ദശലക്ഷം സ്മാർട്ട്ബുക്കുകൾ 2015 ൽ കയറ്റി അയക്കുമെന്ന് എബിഐ റിസർച്ച് പ്രവചിച്ചു.
പല രാജ്യങ്ങളിലും സ്മാർട്ട്ബുക്ക് എജി രജിസ്റ്റർ ചെയ്ത വ്യാപാരമുദ്രയായിരുന്നു സ്മാർട്ട്ബുക്ക്.
സ്മാർട്ട്ബുക്ക് എജിയെ പരാമർശിച്ചില്ലെങ്കിൽ ക്വാൽകോം സ്മാർട്ട്ബുക്ക് എന്ന പദം അടങ്ങിയ എല്ലാ വെബ്‌പേജുകളിലേക്കും പ്രവേശിക്കുന്നത് തടയണമെന്ന് 2009 ഓഗസ്റ്റിൽ ഒരു ജർമ്മൻ കോടതി വിധിച്ചു.
സ്മാർട്ട്ബുക്ക് എജി അതിന്റെ വ്യാപാരമുദ്രയെ പ്രതിരോധിച്ചു.
2010 ഫെബ്രുവരിയിലെ ഒരു വിധി ലെനോവോയെ ഈ പദം ഉപയോഗിക്കുന്നതിൽ നിന്ന് തടഞ്ഞു.
അവലംബം ↑ ↑ A related smartbook definition is given by Freescale .
http://smartmobiledevices.wordpress.com/2009/07/23/smartbook-vs-netbook/ Archived 2020-03-04 at the Wayback Machine .
↑ ↑ ↑ ↑ 1 2 ↑ ↑ ↑ ↑ International Mark - (1015854) smartbook ↑
സ്മാർട്ട്ബേഡ് ഇംഗ്ലീഷ് വിലാസം https://ml.wikipedia.org/wiki/SmartBird
കുറഞ്ഞ ഭാരമുള്ളതും ഊർജ്ജോപയോഗത്തിൽ കാര്യക്ഷമതയുള്ളതുമായ പക്ഷിയുടെ രൂപത്തിലുള്ള ഒരു നൂതന റോബോട്ടാണ് സ്മാർട്ട്ബേഡ് .
ഫെസ്റ്റോ ബയോനിക് ലേണിങ് നെറ്റ്വർക്കാണ് ഇത് വികസിപ്പിച്ചെടുത്തത് .
ഈ റോബോട്ട് പക്ഷികളുടെ പറക്കാനുള്ള കഴിവിനെ പരമാവധി പ്രയോജനപ്പെടുത്തുന്നു.
ഉയർന്നു പൊങ്ങാനും പറക്കാനും നിലത്തിറങ്ങാനും കഴിയുന്ന ഈ റോബോട്ടിനെ നിലത്തുനിന്ന് റിമോട്ട് കൺട്രോൾ വഴി തത്സമയം നിയന്ത്രിക്കാം.
ശരീരത്തിൽ ഘടിപ്പിച്ച മോട്ടോറിന്റെ സഹായത്താൽ ചിറകടിച്ചാണ് സ്മാർട്ട്ബേഡ് പറക്കുന്നത്.
വായുവിൽ ഉയർന്ന് കഴിഞ്ഞാൽ പറക്കലിന്റെ ഗതി വാൽ നിയന്ത്രിക്കും .
സാന്താലം അകുമിനേറ്റം ഇംഗ്ലീഷ് വിലാസം https://ml.wikipedia.org/wiki/Santalum_acuminatum
ഡെസേർട്ട് ക്വാണ്ടോങ് എന്നുമറിയപ്പെടുന്ന സാന്താലം അകുമിനേറ്റം സാൻഡൽവുഡ് കുടുംബത്തിലെ സന്റാലേസീയിലെ അർദ്ധപരാദസസ്യമാണ്.
ഇത് കേന്ദ്ര മരുഭൂമിയിലും ഓസ്ട്രേലിയയുടെ തെക്കൻ പ്രദേശങ്ങളിലും വ്യാപകമായി വ്യാപിച്ചു കിടക്കുന്നു.
ഈ സ്പീഷീസ്, പ്രത്യേകിച്ച് അതിന്റെ ഫലം ക്വാണ്ടോങ് , അല്ലെങ്കിൽ നേറ്റീവ് പീച്ച് എന്നും അറിയപ്പെടുന്നു.
ഫലം ഒരു സുഗന്ധദ്രവ്യമായും,  അറിയപ്പെടുന്ന ബുഷ്ഫുഡ്സ് ആയും ഉപയോഗിക്കുന്നു.
പൂക്കൾക്ക് പുറം ഭാഗത്ത് പച്ചനിറമോ വെളുത്തനിറമോ കാണപ്പെടുന്നു.
കാണ്ഡങ്ങളിൽ മുകൾഭാഗത്ത് ചുവപ്പ് അല്ലെങ്കിൽ തവിട്ടുനിറം 2-3 മില്ലീമീറ്റർ കുറുകെ കാണപ്പെടുന്നു.
ഹൃദ്യമായ സുഗന്ധമുള്ളതും ആകുന്നു.
ഫലത്തിന്റെ തൊലി മെഴുകുപോലെയാണ്.
അവലംബം ബാഹ്യ ലിങ്കുകൾ Quorn Quandongs Quandong moth and other pests The Desert Quandong Archived 2006-08-29 at the Wayback Machine .
Australian Quandong Industry Association Archived 2019-03-29 at the Wayback Machine .
The Quandong Story
സാന്തെഡെഷിയ എത്യോപിക്ക ഇംഗ്ലീഷ് വിലാസം https://ml.wikipedia.org/wiki/Zantedeschia_aethiopica
സാന്തെഡെഷിയ എത്യോപിക്ക (കള്ള ലില്ലി,  അരം ലില്ലി എന്നും അറിയപ്പെടുന്നു) അരേസീ കുടുംബത്തിലെ ഒരു ഇനം സ്പീഷീസ് ആണ്.
ഇത് ലെസോതോ , ദക്ഷിണാഫ്രിക്ക , സ്വാസിലാൻഡ് എന്നിവിടങ്ങളിലെ തദ്ദേശവാസിയാണ്.
സൈന്റ് ഹെലേനയുടെ ദേശീയ പുഷ്പമാണ് സാന്തെഡെഷിയ എത്യോപിക്ക.
ഇവിടെ ഇത് വ്യാപകമായി വളരുന്നു.
കൂടാതെ, 1926 മുതൽ ഐറിഷ് റിപ്പബ്ലിക്കനസിസത്തിന്റെയും ദേശീയതയുടെയും ഒരു പ്രധാന പ്രതീകമാണിത്.
കാരണം, 1916-ലെ ഈസ്റ്റർ കലാപത്തിൽ മരിച്ചവരുടെ സ്മരണാർത്ഥം അത് ഉപയോഗിച്ചുവരുന്നു.
Inflorescence and spathe വിതരണം
തെക്കൻ ആഫ്രിക്കയിൽ പ്രത്യേകിച്ച് ലെസോതോ , മൊസാംബിക്ക് , ദക്ഷിണാഫ്രിക്ക , സ്വാസിലാന്റ് എന്നീ രാജ്യങ്ങളിലെ സ്വദേശിയാണ്.
കെനിയ , മദീര , മലാവി , ടാൻസാനിയ , സാമ്പിയ , തീരദേശ കാലിഫോർണിയ , ഓസ്ട്രേലിയ എന്നിവിടങ്ങളിൽ പ്രത്യേകിച്ചും വെസ്റ്റേൺ ഓസ്ട്രേലിയയിൽ ഇത് സ്വാഭാവികമായി കാണപ്പെടുന്നു.
അവിടെ ഇതിനെ കീടങ്ങൾക്കെതിരായുള്ള കളയായി തരംതിരിച്ചിരിക്കുന്നു.
കൾട്ടിവർ 'ഗ്രീൻ ഗോഡെസ്സ്' ന്യൂസിലാന്റ് നാഷണൽ പെസ്റ്റ് പ്ലാന്റ് അക്കോർഡിലെ പട്ടികയിൽ ഉൾപ്പെട്ടിരിക്കുന്നു.
ഇതിന്റെ കൃഷി, വിൽപ്പന, വിതരണം എന്നിവയെ നിരോധിച്ചിരിക്കുന്നു.
ചിത്രശാല White Emerging leaf growth Leaves and inflorescence Funchal Seeds of Z. aethiopica അവലംബം ബാഹ്യ ലിങ്കുകൾ Wikimedia Commons has media related to Zantedeschia aethiopica .
Botanicas Annuals Perennials , Random House, Sydney, 2005, ISBN 0-09-183809-6
സാന്താ മോണിക്ക
സാന്താ മോണിക്ക , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചലസ് കൗണ്ടി യിൽ സ്ഥിതിചെയ്യുന്ന ഒരു ബീച്ച്ഫ്രണ്ട് നഗരമാണ്.
സാന്താ മോണിക്ക ഉൾക്കടലിൽ സ്ഥിതിചെയ്യുന്ന ഈ നഗരത്തൻറെ മൂന്നു വശങ്ങളും ലോസ് ആഞ്ചലസ് നഗരത്താൽ വലയം ചെയ്യപ്പെട്ടിരിക്കുന്നു.
വടക്കുഭാഗത്ത് പസഫിക് പാലിസാഡെസ് തീരപ്രദേശവും, വടക്കുകിഴക്ക് ബ്രെൻറ്‍വുഡ് നഗരവും പടിഞ്ഞാറൻ ലോസ് ആഞ്ചെലസ് കിഴക്കും, തെക്കുകിഴക്ക് മാർ വിസ്ത യും തെക്ക് വെസീസ് നഗരവുമാണ് ഇതിൻറെ അതിരുകൾ.
യു.എസ്. സെൻസസ് ബ്യൂറോയുടെ കണക്കുകളനുസരിച്ചുള്ള ഈ നഗരത്തിലെ ആകെ ജനസംഖ്യ 2010 ൽ 89,736 ആയിരുന്നു.
സാന്താ റോസാ ദേശീയോദ്യാനം
സാന്ത റോസ ദേശീയോദ്യാനം , വടക്കുപടിഞ്ഞാറൻ കോസ്റ്റാറിക്കയിലെ ഗ്വാനാകാസ്റ്റെ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1971 ൽ രൂപീകരിക്കപ്പെട്ട ഇത് കോസ്റ്റാറിക്കയിലെ ആദ്യത്തെ ദേശീയോദ്യാനമായിരുന്നു.
സാന്താ റോസാ ദേശീയോദ്യാനത്തിൻറെ പ്രധാന കവാടം സ്ഥിതിചെയ്യുന്നത്, വടക്കൻ ഗ്വാനാകാസ്റ്റെ പ്രവിശ്യയിൽ ലൈബീരിയയുടെ 36 കിലോമീറ്റർ (22 മൈൽ) വടക്കായിട്ടാണ്.
ഈ ദേശീയോദ്യാനത്തിൻറെ ആകെ വിസ്തീർണ്ണം 495 ചതുരശ്ര കിലോമീറ്റർ (191 ചതുരശ്ര മൈൽ) ആണ്.
സാന്താ റോസാ യുദ്ധം നടന്ന സ്ഥലത്തിൻറെ സംരക്ഷണത്തിന് വേണ്ടി രൂപീകിരിച്ച് " Area de Conservación Guanacaste World Heritage site ൻറെ ഭാഗമാണ് ഈ ദേശീയോദ്യാനം.
ദേശീയോദ്യാനം അൽപം കൂടി വലിയ, ദേശീയ ഗ്വനാകാസ്റ്റെ സംരക്ഷണ മേഖലയ്ക്കുള്ളിലാണ് സ്ഥിതിചെയ്യുന്നത്.
സാന്താൾ ഇംഗ്ലീഷ് വിലാസം https://ml.wikipedia.org/wiki/Santals
ഇന്ത്യയിലെ ഏറ്റവും ജനസംഖ്യയുള്ള ഗോത്രവർഗ്ഗങ്ങളാണ്‌ സാന്താൾ എന്നറിയപ്പെടുന്നത്.
പശ്ചിമബംഗാൾ , ഒറീസ്സ , ബീഹാർ , ഝാർഖണ്ഡ്‌ , ആസാം എന്നീ സംസ്ഥാനങ്ങളിലായാണ്‌ ഇവർ ഇന്ത്യയിൽ കണ്ടു വരുന്നത്.
അയൽ രാജ്യമായ ബംഗ്ലാദേശിലും സാന്താൾ വർഗ്ഗക്കാർ അധിവസിക്കുന്നു.
1855-ൽ ഇന്ത്യയിൽ ബ്രിട്ടീഷുകാർക്ക് നേരിടേണ്ടിവന്ന ഏറ്റവും വലിയ ഗോത്രകലാപമായ സാന്താൾ കലാപം ഈ ഗാത്രത്തിന്റേതായിരുന്നു.
സന്യാസി കലാപം അവലംബം ↑ ↑ ↑
സാന്താ റോസ
സാന്താ റോസ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സൊനോമ കൗണ്ടിയിലുൾപ്പെട്ട ഒരു നഗരമാണ്.
2014 ലെ കണക്കുകൾ പ്രകാരം ഈ പട്ടണത്തിലെ ജനസംഖ്യ 174,170 ആയിരുന്നു.
കാലിഫോർണിയയിലെ ‘ റെഡ്‍വുഡ് എമ്പയർ ’ (കാലിഫോർണിയിലെ വടക്കൻ തീരപ്രദേശം ഇങ്ങനെ വിളിക്കപ്പെടുന്നു), വൈൻ കണ്ട്രി (വടക്കൻ കാലിഫോർണിയയുടെ ഭാഗമായ ഇവിടെ ഏറ്റവും നിലവാരമുള്ള മുന്തിരി വിളയുന്ന പ്രദേശമാണ്), നോർത്ത് ബേ എന്നിവയുൾക്കൊള്ളുന്ന മേഖലയിലെ ഏറ്റവും വലിയ നഗരമാണ് സാന്താ റോസ.
അതുപോലെതന്നെ സാൻ ജോസ് , സാൻ ഫ്രാൻസിസ്കോ , ഓക്ൿലാൻറ് , ഫ്രെമോണ്ട് എന്നിവ കഴിഞ്ഞാൽ സാൻ ഫ്രാൻസിസ്കോ ഉൾക്കൽ പ്രദേശത്തെ ജനസംഖ്യ കൂടുതലുള്ള അഞ്ചാമത്തെ നഗരവും കാലിഫോർണിയ സംസ്ഥാനത്തെ ജനസാന്ദ്രതയനുസരിച്ച് 28 ആം സ്ഥാനമുള്ള നഗരവുമാണിത്.
സാന്താക്ലോസ് ഗ്രാമം ഇംഗ്ലീഷ് വിലാസം https://ml.wikipedia.org/wiki/Santa_Claus_Village
ഫിൻലൻഡിലെ ലാപ്ലാൻഡ് പ്രദേശത്തുള്ള റൊവാനിമിയിൽ സ്ഥിതി ചെയ്യുന്ന ഒരു അമ്യൂസ്മെന്റ് പാർക്കാണ് സാന്താക്ലോസ് ഗ്രാമം (Santa Claus Village).
റോവാനിമിയിൽ നിന്ന് ഏതാണ്ട് 8 കിലോമീറ്റർ‍ ദൂരം അകലെയായി ആർട്ടിക് വൃത്തത്തിനുള്ളിലായാണ് സാന്താക്ലോസ് ഗ്രാമം സ്ഥിതി ചെയ്യുന്നത്.
സാംസ്കാരിക പശ്ചാത്തലം
ലാപ്‌ലാൻഡ് പ്രദേശം, 'സാന്താക്ലോസിന്റെ ഉത്തര ധ്രുവത്തിലെ വീട്' എന്ന് പുരാവൃത്തപരമായ ആശയവുമായി ബന്ധപ്പെട്ടിരിക്കുന്നു.
ഫിന്നിഷ് നാടോടിക്കഥകൾ പ്രകാരം ലാപ്‌ലാൻഡിലെ Korvatunturi മലമടക്കാണ് സാന്താക്ലോസിന്റെ വാസസ്ഥലം എന്ന് വിശ്വസിച്ചിരുന്നു.
എന്നാൽ പിൽക്കാലത്ത് റോവനേമിയെ സാന്തയുടെ ഭവനമായി ഔദ്യോഗികമായി പ്രഖ്യാപിക്കപ്പെടുകയും വിനോദസഞ്ചാരികളെ ആകർഷിക്കുവാനായി 'സാന്താക്ലോസ് ഗ്രാമം'  പണികഴിപ്പിക്കുകയും ചെയ്തു.
സാന്താക്ലോസ് ഗ്രാമത്തിലെ ആകർഷണങ്ങൾ ആർട്ടിക് വൃത്തം സൂചിപ്പിക്കുന്ന രേഖ ആർട്ടിക് വൃത്തം : സാന്താക്ലോസ് ഗ്രാമത്തിന്റെ പ്രധാന കവാടത്തിലേക്ക് പ്രവേശിക്കുമ്പോൾ തന്നെ ആർട്ടിക് വൃത്തത്തിന്റെ തുടക്കം സൂചിപ്പിച്ച് ‘620 32’ Welcome to Article Circle’ എന്നെഴുതിയ ഒരു വലിയ രേഖ തറയിൽ കാണാം.
സാന്താക്ലോസിന്റെ ഓഫീസ് :  ഈ ഗ്രാമത്തിലെ പ്രധാന കെട്ടിടത്തിനുള്ളിലാണ് സാന്താക്ലോസിന്റെ ഓഫീസ്.
ഇവിടെ 'സാന്താക്ലോസ്' സന്ദർശകരെ സ്വീകരിക്കുന്നതിനും ക്രിസ്തുമസ് സന്ദേശം കൈമാറുന്നതിനും കാത്തിരിക്കുന്നു.
പൂർണമായും തടിയിൽ നിർമിച്ചിരിക്കുന്ന കെട്ടിടമാണിത്.
വളഞ്ഞു തിരിഞ്ഞു പോകുന്ന അരണ്ട വഴികളും ഇടയ്ക്കിടെ തിളക്കമുള്ള വൈദ്യുതവിളക്കുകളും വഴി നീളെ ഒട്ടേറെ സമ്മാന പൊതികളും നിറയുന്ന ഇടനാഴികൾ.
അതിലൂടെ നടന്നു വലിയ തടികൊണ്ടുള്ള പടികൾ കയറി മുകളിലോട്ടു പോയാൽ സാന്റാക്ലോസ് ഓഫിസിലെത്താം.
അവിടെ ചുവന്ന വസ്ത്രവും തൊപ്പിയും അരയിൽ ഒരു ബെൽറ്റും വലിയ ബൂട്ടുമിട്ട് ആറടിയിലേറെ പൊക്കവും നീളൻ താടിയും വലിയ വയറുമൊക്കെയായി സമ്മാനപ്പൊതികളുടെ ഇടയിൽ ഇരിക്കുന്ന സാന്റാക്ലോസിനെ കാണാം.
സന്ദർശകർക്ക് അദ്ദേഹത്തോടൊപ്പം അവിടെ അല്പം സമയം ചെലവഴിക്കാനും സംഭാഷണം നടത്തുവാനും ഉള്ള അവസരമുണ്ട്.
സാന്തയുടെ 'ഹൗസ് ഓഫ് സ്നോമൊബൈൽസ്' : സ്നോമൊബൈൽ, സ്കി-ഡൂ, മോട്ടോർ സ്ലെജ് എന്നൊക്കെ അറിയപ്പെടുന്ന ഹിമപാളികളിൽ കൂടി ഓടിക്കാവുന്ന ധ്രുവപ്രദേശവാഹനത്തിന്റെ ചരിത്രവും പരിണാമവും വിശദമാക്കുന്ന പ്രദർശനാലയമാണിത്.
സാന്താക്ലോസ് പോസ്റ്റ് ഓഫീസ് : ഇവിടെ നിന്നു സാന്താക്ലോസിന്റെ പേരിൽ എല്ലാ സമയത്തും ലോകത്തിലെ ഏതു ഭാഗത്തേക്ക് വേണമെങ്കിലും ക്രിസ്മസ് കാർഡുകളും സമ്മാനങ്ങളും അയക്കാം.
സാന്താക്ലോസിന്റെയും ആർട്ടിക് വൃത്തത്തിന്റെയും പ്രത്യേകതകൾ വ്യക്തമാക്കുന്ന മനോഹരമായ സ്‌റ്റാംപും സീലുമാണ് ഇവിടെ നിന്ന് അയയ്ക്കുന്ന ക്രിസ്മസ് കാർഡുകളിൽ ഉണ്ടാകുക.
കാർഡുകൾ പോസ്റ്റു ചെയ്യാൻ രണ്ട് തപാൽ പെട്ടികളും ഇവിടെ കാണാം, അതിൽ ഒരു പെട്ടിയിൽ പോസ്‌റ്റ് ചെയ്യുന്ന കത്തുകളും സമ്മാനങ്ങളും സാധാരണ രീതിയിൽ അയക്കുന്നതുപോലെ ക്രിസ്മസ് സമയത്ത് ആ മേൽവിലാസത്തിൽ ലഭിക്കും.
എന്നാൽ മറ്റേ തപാൽപെട്ടിയിൽ ഇടുന്നവ ഉടനടി മേൽവിലാസക്കാരന് എത്തിക്കും.
നോർത്തേൺ ലൈറ്റ്സ് : നോർത്തേൺ ലൈറ്റ്സ് അഥവാ അറോറ ബോറാലിസ് ( ധ്രുവദീപ്തി ) എന്നത് ധ്രുവപ്രദേശങ്ങളിൽ കാണാവുന്ന ദീപ്തിപ്രസരമാണ്.
സാന്താക്ലോസ് ഗ്രാമത്തിന് സമീപമുള്ള Arctic Garden-നും  Ounasvaara മലമടക്കുകളുടെ മുകൾ ഭാഗവും ധ്രുവദീപ്തി വീക്ഷിക്കാൻ പറ്റിയ മികച്ച ഇടങ്ങളാണ്.
ഓഗസ്റ്റ് മധ്യം മുതൽ ഏപ്രിൽ ആദ്യം വരെയുള്ള 150 രാത്രികളിലാണ് ഇവിടെ ഈ പ്രതിഭാസം കാണാനാവുക.
സാന്താൾ കലാപം ഇംഗ്ലീഷ് വിലാസം https://ml.wikipedia.org/wiki/Santhal_Rebellion ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബ്രിട്ടീഷ്‌ സെപോയ് സൈന്യവുമായി പൊരുതുന്ന സാന്താൾ ഗോത്രം.
1855-മുതൽ 1856-വരെയുള്ള സാന്താൾ വിപ്ലവം ബ്രിട്ടീഷ്‌ അധിനിവേശത്തിന് എതിരെയുള്ള ഗോത്ര കലാപങ്ങളിൽ വച്ച് ഏറ്റവും വലുതും പ്രാധാന്യമുള്ളതുമാണ്.
ജൂൺ 30 1855 മുതൽ തുടങ്ങിയ വിപ്ലവം ജനുവരി 3, 1856 വരെ നീണ്ടു നിന്നു.
അമ്പും വില്ലും, വാളുകളുമായി പോരാടിയ സാന്താൾ വിപ്ലവകാരികളെ തോക്കേന്തിയ ബ്രിട്ടീഷ്‌ സിപ്പായി സൈന്യം മൃഗീയമായി അടിച്ചൊതുക്കുകയായിരുന്നു.
ഈ  വിപ്ലവത്തിൽ 15000-ത്തിലധികം സാന്താൾ ജനതയാണ്  ജീവൻ ബലിയർപ്പിച്ചത്.
രാജ് മഹൽ കുന്നുകളിൽ ബ്രിട്ടീഷ്കാർക്കെതിരെ നടന്ന ഗോത്ര വർഗ കലാപം ആയിരുന്നു ഇത്.
കൊള്ളപലിശക്കാരുെടെയും കമ്പിനിക്കാരുെടെയും ചൂഷണത്തിനിരയായ ഗോത്രജനത നടത്തിയ കലാപമാണ് സാന്താൾ കലാപം നാൾവഴി
1855 ജൂൺ 30നായിരുന്നു സാന്താൾ കലാപം തുടങ്ങിയത്.
വഴിനീളെ ശത്രുക്കളെ കൊന്നൊടുക്കി സാന്താൾ പട മുന്നേറി.
കൽക്കത്തയിലെക്കുള്ള വഴിയെ ബ്രിട്ടീഷ്‌ സൈന്യം സാന്താൾ പടയെ പ്രതിരോധിച്ചു.
സമർത്ഥനായ മേജർ ബറോസിനായിരുന്നു ബ്രിട്ടീഷ്‌ സൈന്യത്തിന്റെ നേതൃത്വം.
ഉഗ്രമായ യുദ്ധം നടന്നു.
സന്തലുകൾ ബ്രിട്ടീഷ്‌ സൈന്യത്തിന് സമർത്ഥമായ തിരിച്ചടി നൽകിക്കൊണ്ടിരുന്നു.
ഒടുവിൽ ബ്രിട്ടീഷ്‌ സേന തോറ്റോടി.
സന്തളുകൾ കൽക്കത്ത ലക്ഷ്യമാക്കി മുന്നേറിക്കൊണ്ടിരുന്നു.
മൂർഷിദാബാദിൽ വച്ച് വീണ്ടും പ്രതിരോധം.
ഇത്തവണ കാര്യങ്ങൾ മാറി മറിഞ്ഞു.
പരാജയം രുചിച്ചപ്പോഴും സന്തളുകൾ കീഴടങ്ങാൻ തയ്യാറായില്ല.
അവസാനത്തെ പടയാളിയും മരിച്ചു വീഴുന്നതുവരെ അവർ യുദ്ധം തുടർന്നു.
പരാജയപ്പെട്ടുവെങ്കിലും ആ സമരവും പിൽക്കാലത്ത് പലർക്കും പ്രചോദനമായി.
സാന്തിയാഗോ ബെർണബ്യു സ്റ്റേഡിയം
സാന്തിയാഗോ ബെർണബ്യു സ്റ്റേഡിയം സ്പെയിനിലെ മാഡ്രിഡിലെ ഒരു ഫുട്ബോൾ സ്റ്റേഡിയമാണ്.
സ്റ്റേഡിയത്തിന്റെ നിലവിലെ ഇരിപ്പിട ശേഷി 81,044 ആണ്, 1947 ൽ പൂർത്തിയായതിനുശേഷം ഇത് റയൽ മാഡ്രിഡിന്റെ ഹോം സ്റ്റേഡിയമാണ്.
സ്പെയിനിലെ രണ്ടാമത്തെ വലിയ സ്റ്റേഡിയവും കമ്മ്യൂണിറ്റി ഓഫ് മാഡ്രിഡിലെ ഏറ്റവും വലിയ സ്റ്റേഡിയവുമാണിത്.
ലോകത്തിലെ ഏറ്റവും പ്രശസ്തമായ ഫുട്ബോൾ വേദികളിലൊന്നാണ് സാന്റിയാഗോ ബെർണബാ.
യൂറോപ്യൻ കപ്പ് / യുവേഫ ചാമ്പ്യൻസ് ലീഗിന്റെ ഫൈനലിന് നാല് തവണ ഇത് ആതിഥേയത്വം വഹിച്ചു: 1957, 1969, 1980, 2010 .
1964 ലെ യൂറോപ്യൻ നേഷൻസ് കപ്പിനും 1982 ലെ ഫിഫ ലോകകപ്പിനുമുള്ള ഫൈനൽ  മത്സരങ്ങളും ബെർണബ്യുവിൽ  നടന്നു, യുവേഫ യൂറോ ഫൈനലിനും ഫിഫ ലോകകപ്പ് ഫൈനലിനും ആതിഥേയത്വം വഹിക്കുന്ന യൂറോപ്പിലെ ആദ്യത്തെ സ്റ്റേഡിയമാണിത്.
ചരിത്രം വടക്കുപടിഞ്ഞാറൻ കാസ്റ്റെല്ലാനയിൽ സ്റ്റേഡിയത്തിന്റെ  കാഴ്ച തെക്കുപടിഞ്ഞാറൻ കാസ്റ്റെല്ലാനയിൽ സ്റ്റേഡിയത്തിന്റെ  കാഴ്ച സ്റ്റേഡിയത്തിന്റെ പനോരമിക് കാഴ്ച തെക്കുപടിഞ്ഞാറൻ സ്റ്റാൻഡ് കോണിൽ നിന്ന് സ്റ്റേഡിയത്തിന്റെ കാഴ്ച, മാർച്ച് 2016 2006-07 ലാ ലിഗയിലെ മാഡ്രിഡ് ഡെർബിയിൽ  സ്റ്റേഡിയത്തിന്റെ കാഴ്ച 2010 യുവേഫ ചാമ്പ്യൻസ് ലീഗ് ഫൈനൽ  ഉദ്ഘാടന ചടങ്ങ്
1944 ജൂൺ 22 ന്‌, പഴയ റാമിൻ‌ അമിനോട് ചേർന്നുള്ള സ്ഥലം വാങ്ങാൻ  സാന്തിയാഗോ  ബെർണബ്യുവിനും  റാഫേൽ സാൽഗഡോയ്ക്കും ബാൻ‌കോ മെർക്കന്റിൽ ഇ ഇൻഡസ്ട്രിയൽ ബാങ്ക്  കടം നൽകി.
1944 സെപ്റ്റംബർ 5 ന് ആർക്കിടെക്റ്റുകളായ മാനുവൽ മുനോസ് മൊണാസെറിയോയെയും ലൂയിസ് അലമണി സോളറിനെയും നിയമിക്കുകയും സൈറ്റിലെ ഘടന പുതിയ സ്റ്റേഡിയത്തിലേക്ക് നയിക്കുകയും ചെയ്തു.
1944 ഒക്ടോബർ 27 ന് സ്റ്റേഡിയത്തിന്റെ നിർമ്മാണ പ്രവർത്തനങ്ങൾ ആരംഭിച്ചു.
പുതിയ ചാമാർട്ടിൻ സ്റ്റേഡിയം 1947 ഡിസംബർ 14 ന് റയൽ മാഡ്രിഡും പോർച്ചുഗീസ് ടീമായ ഓസ് ബെലൻസെൻസും തമ്മിലുള്ള മത്സരത്തോടെ ഉദ്ഘാടനം ചെയ്തു, മത്സരത്തിൽ ലോസ് ബ്ലാങ്കോസിന് 3–1ന് ജയിച്ചു.
സ്റ്റേഡിയത്തിന്റെ പ്രാരംഭ ശേഷി 75,145 കാണികളായിരുന്നു, അതിൽ 27,645 പേർക്ക് സീറ്റുകളും 47,500 സ്റ്റാൻഡിംഗ് ആരാധകർക്കും ആയിരുന്നു  .
പുതിയ സ്റ്റേഡിയത്തിൽ ആദ്യമായി സ്കോർ ചെയ്ത കളിക്കാരനായിരുന്നു സബിനോ ബരിനാഗ .
1950 കൾ
ആദ്യത്തെ വലിയ നവീകരണം നടന്നത് 1955 ലാണ്.
ആ വർഷം ജൂൺ 19 ന് 125,000 കാണികളെ ഉൾക്കൊള്ളിക്കാൻ സ്റ്റേഡിയം വിപുലീകരിച്ചു.
അങ്ങനെ, പുതുതായി സ്ഥാപിതമായ യൂറോപ്യൻ കപ്പിൽ പങ്കെടുത്ത ടീമുകളിൽ  ഏറ്റവും വലിയ സ്റ്റേഡിയമുള്ള ക്ലബ്ബായി റയൽ മാഡ്രിഡ് .
1955 ജനുവരി 4 ന്‌, അംഗങ്ങളുടെ പൊതുസമ്മേളനത്തിനുശേഷം, ക്ലബ് പ്രസിഡന്റ് സാന്തിയാഗോ ബെർണാബ്യുവിനോടുള്ള  ബഹുമാനാർത്ഥം സ്റ്റേഡിയത്തിന്റെ ഇന്നത്തെ പേര് സ്വീകരിക്കാൻ തീരുമാനിച്ചു.
1957 മെയ് മാസത്തിൽ ബ്രസീലിലെ സ്‌പോർട്ട് റെസിഫിനെതിരായ മത്സരത്തിൽ റയൽ മാഡ്രിഡ് ഇലക്ട്രിക് സ്റ്റേഡിയം ലൈറ്റിംഗ് ഉപയോഗിച്ചു.
1980 കൾ
1982 ലെ ഫിഫ ലോകകപ്പിന് ആതിഥേയത്വം വഹിച്ചുകൊണ്ട് 1980 കളുടെ തുടക്കം വരെ സ്റ്റേഡിയത്തിനു വലിയ മാറ്റങ്ങൾ സംഭവിച്ചില്ല.
സ്റ്റേഡിയത്തിന് മാറിക്കൊണ്ടിരിക്കുന്ന  കാലവുമായി പൊരുത്തപ്പെടാൻ  ഉണ്ടായിരുന്നു, ഇതോടെ ആർക്കിടെക്റ്റുകളായ റാഫേൽ ലൂയിസ് അലമാനിയും മാനുവൽ സാലിനാസും സ്റ്റേഡിയത്തിന്റെ നവീകരണ പദ്ധതിക്കായി നിയമിക്കപ്പെട്ടു.
16 മാസം നീണ്ടുനിന്ന ഈ ജോലിയുടെ ചെലവ്  704 ദശലക്ഷം പെസെറ്റാസ്  ആയിരുന്നു .
അതിൽ 530 ദശലക്ഷം പെസെറ്റാസ് മാഡ്രിഡ് നഗരം നൽകി .
മെച്ചപ്പെടുത്തലുകളിൽ നിരവധി പോയിന്റുകൾ ഉൾപ്പെടുത്തിയിട്ടുണ്ട്.
ആദ്യം, ഫിഫ ഇരിപ്പിടത്തിന്റെ മൂന്നിൽ രണ്ട് ഭാഗവും ഉൾപ്പെടുത്താൻ നിർബന്ധിച്ചു.
ഇക്കാരണത്താൽ, റയൽ മാഡ്രിഡ് കിഴക്ക് വശത്തൊഴികെ ഒന്നാമത്തെയും രണ്ടാമത്തെയും ഇരിപ്പിടങ്ങളുടെ പരിധി ഉൾക്കൊള്ളുന്ന ഒരു മേൽക്കൂര സ്ഥാപിച്ചു.
സ്റ്റേഡിയത്തിന്റെ ശേഷി 120,000 ൽ നിന്ന് 98,000 കാണികളായി ചുരുക്കി, അതിൽ 24,550 എണ്ണം പുതിയ മേൽക്കൂരയിൽ ഉൾപ്പെടുത്തിയിട്ടുണ്ട്.
മുൻ‌ഭാഗം പുനർ‌നിർമ്മിക്കുക, വടക്കും തെക്കും അറ്റത്ത് പുതിയ ഇലക്ട്രോണിക് ചിഹ്നങ്ങൾ‌ സ്ഥാപിക്കുക, പ്രസ് ഏരിയകൾ‌, ലോക്കർ‌ റൂമുകൾ‌, ആൿസസ്, അനുബന്ധ പ്രദേശങ്ങൾ‌ എന്നിവയുടെ നവീകരണം എന്നിവയും പദ്ധതിയിൽ‌ ഉൾ‌പ്പെട്ടിരിക്കുന്നു.
ലോകകപ്പിൽ സ്റ്റേഡിയം നാല് മത്സരങ്ങൾക്ക് ആതിഥേയത്വം വഹിച്ചു: മൂന്ന് രണ്ടാം റ round ണ്ട് ഗ്രൂപ്പ് ടു മത്സരങ്ങൾ ( വെസ്റ്റ് ജർമ്മനി vs. ഇംഗ്ലണ്ട് , പശ്ചിമ ജർമ്മനി vs. സ്പെയിൻ , സ്പെയിൻ vs. ഇംഗ്ലണ്ട്), അവസാന മത്സരവും (ഇറ്റലി vs. പശ്ചിമ ജർമ്മനി).
1980 കളിലെ നിരവധി കാണികളുടെ മരണത്തെത്തുടർന്ന് (പ്രത്യേകിച്ച് ബെൽജിയത്തിലെ ഹെയ്‌സൽ സ്റ്റേഡിയവും ഇംഗ്ലണ്ടിലെ ഹിൽസ്‌ബറോ സ്റ്റേഡിയവും ), ഇംഗ്ലീഷ് വേദികളിൽ ഫുട്‌ബോൾ കാണികളുടെ സുരക്ഷ എങ്ങനെ മെച്ചപ്പെടുത്താം എന്നതിനെക്കുറിച്ചുള്ള ഇംഗ്ലീഷ് അധികൃതർ ടെയ്‌ലർ റിപ്പോർട്ട് പുറത്തിറക്കി.
യൂറോപ്പിലുടനീളം യുവേഫയും ഇത് പിന്തുടർന്നു.
വിവിധ സ്റ്റേഡിയം വിഭാഗങ്ങളിലേക്ക് പ്രത്യേക കുറുക്കുവഴികളും എല്ലാ കാണികൾക്കും ഇരിപ്പിടങ്ങളും സൃഷ്ടിക്കാൻ സ്റ്റേഡിയം നിർബന്ധിതരായി.
1990 കളിൽ സാന്റിയാഗോ ബെർണബാ ഒരു വലിയ വിപുലീകരണത്തിലൂടെയും പുനർ‌നിർമ്മാണത്തിലൂടെയും കടന്നുപോയി.
റാമോൺ മെൻഡോസയുടെ ബോർഡ് ഈ പദ്ധതി ഗൈൻസ് നവാരോ കൺസ്ട്രൂഷ്യോൺസ്, എസ്എയ്ക്ക് നൽകി.
1992 ഫെബ്രുവരി 7 ന് ആരംഭിച്ച ഈ പ്രവൃത്തി 1994 മെയ് 7 ന് സമാപിച്ചു.
സ്ഥാപന പിന്തുണയില്ലാതെ ക്ലബ്ബിന്റെ കടം ഗണ്യമായി ഉയർത്തുന്ന ബില്ല്യൺ പെസെറ്റകൾ.
പടിഞ്ഞാറ് ഭാഗത്തും അടിത്തറയിലും ഒരു ആംഫിതിയേറ്റർ സൃഷ്ടിച്ചുകൊണ്ട് നിലവിലുള്ള കെട്ടിടത്തോടൊപ്പം ഹൈഡ്രോളിക് ജാക്കുകൾ ഉപയോഗിച്ചാണ് പ്രവൃത്തി അവസാനിച്ചത്.
മൊത്തത്തിൽ, 20,200 നവീകരിച്ച സീറ്റുകൾ സ്ഥാപിച്ചു, ഓരോ സീറ്റിലും 87 ഡിഗ്രി ചരിവ് ഉണ്ട്, ഇത് തികഞ്ഞ കാഴ്ചയും പിച്ചിന്റെ സാമീപ്യവും ഉറപ്പാക്കുന്നു.